Source: http://nealesvou.gr/anoixan-oi-8-theseis-ston-oaed/
Timestamp: 2019-03-27 03:07:03+00:00
Document Index: 12379427

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

“Άνοιξαν” οι 8 θέσεις στον ΟΑΕΔ -
Αρχική Στήλες Εργασία “Άνοιξαν” οι 8 θέσεις στον ΟΑΕΔ
“Άνοιξαν” οι 8 θέσεις στον ΟΑΕΔ
Ξεκινά από σήμερα η 10ήμερη προθεσμία υποβολής αιτήσεων για τις 500 θέσεις εργασίας στον ΟΑΕΔ για 2 χρόνια, μετά από την δημοσίευση της προκήρυξης από την Διοικήτρια του Οργανισμού, Μαρία Καραμεσίνη. Πρόκειται για προσωπικό καθαριότητας, με 4ωρη απασχόληση, σε διάφορες Περιφέρειες της χώρας, μεταξύ των οποίων και στα νησιά μας.
Πιο συγκεκριμένα, θα προσληφθούν:
– 3 υπάλληλοι στο ΚΕΤΕΚ – Επαγγελματική Σχολή Μαθητείας του ΟΑΕΔ στην Παναγιούδα Μυτιλήνης
– 2 υπάλληλοι στο ΚΕΤΕΚ – Επαγγελματική Σχολή Μαθητείας του ΟΑΕΔ στη Χίο
– 1 υπάλληλος στο ΚΠΑ Χίου
– 1 υπάλληλος στο ΚΠΑ Σάμου
– 1 υπάλληλος στο ΚΠΑ Αγίου Κήρυκα Ικαρίας.
Οι διαδικασίες των προσλήψεων θα γίνουν μέσω ΑΣΕΠ και οι ενδιαφερόμενοι θα κληθούν να συμπληρώσουν και να υποβάλουν αποκλειστικά ηλεκτρονικά την αίτηση – υπεύθυνη δήλωση μέσω των Ηλεκτρονικών Υπηρεσιών της Διαδικτυακής Πύλης του ΟΑΕΔ ( www.oaed.gr).
Η σειρά κατάταξης μεταξύ των υποψηφίων θα καθοριστεί με βάση τα ακόλουθα κριτήρια:
– Χρόνο ανεργίας (από 4 έως 6 μήνες)
– Πολύτεκνος ή τέκνο πολύτεκνης οικογένειας
– Τρίτεκνος ή μέλος τρίτεκνης οικογένειας
– Ανήλικα τέκνα (από 1 έως 3)
– Γονέας ή τέκνο μονογονεϊκής οικογένειας
– Απολυτήριο Υποχρεωτικής Εκπαίδευσης
– Εμπειρία (συνολικός χρόνος απασχόλησης έως 240 μήνες)
– Αναπηρία υποψηφίου με ποσοστό τουλάχιστον 50%
– Αναπηρία γονέα, τέκνου, αδελφού ή συζύγου
Επίσης θα ισχύσει το κριτήριο της εντοπιότητας.
Υπαλλήλους προσλαμβάνει η Βουλή
Τρεις θέσεις στην Περιφέρεια
Δύο θέσεις στο Κέντρο Κοινότητας